ย่านชุมชนเก่า: ดุซงญอ
ที่อยู่: ตำบลดุซงญอ อำเภอจะแนะ จังหวัดนราธิวาส ภาคใต้
ลักษณะสำคัญ: ดุซงญอ เป็นชุมชนตลาด และชุมชนความทรงจำ "ดุซงญอ" หมายถึงชื่อของสวนเจ้าของเมืองระแงะที่ได้มาทำสวนในพื้นที่บ้านดุซงญอ ตั้งแต่ในสมัยรัชกาลที่ 2 ซึ่งมีเหตุการณ์สำคัญในความทรงจำที่เรียกกันว่า "กบฏดุซงญอ" เมื่อเดือนเมษายน พ.ศ. 2491 เนื่องจากความเข้าใจผิดและมีผู้คนเสียชีวิตเป็นจำนวนมาก มีลักษณะเป็นชุมชนตลาดการค้า และชุมชนหมู่บ้าน จึงมีสถาปัตยกรรมทั้งเรือนแถวไม้ในตลาด และเรือนไม้โบราณ รวมไปถึงศาสนสถาน ชุมชนบ้านดุซงญอส่วนใหญ่เป็นชาวมุสลิม ประกอบอาชีพทำสวนยางพาราและค้าขาย